**Paziņojums par līdzdalības iespējām tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Noteikumu projekts |
| 2. | Dokumenta nosaukums | Ministru kabineta noteikumu “Grozījumi Ministru kabineta 2020. gada 29. septembra noteikumos Nr. 602 “Nekustamā īpašuma darījumu starpnieka profesionālās darbības civiltiesiskās atbildības apdrošināšanas noteikumi”” (turpmāk – noteikumu projekts) |
| 3. | Politikas joma un nozare vai teritorija | Uzņēmējdarbības politikas joma   |  |  | | --- | --- | |  |  | |
| 4. | Dokumenta mērķgrupas | Nekustamā īpašuma darījumu starpnieki |
| 5. | Dokumenta mērķis un sākotnēji identificētās problēmas būtība | Saskaņā ar Nekustamā īpašuma darījumu starpnieku darbības likuma (turpmāk – Likums) 5. panta pirmās daļas 3.punktu nekustamā īpašuma darījumu starpniekam (turpmāk – starpnieks) ir jāapdrošina savas profesionālās darbības civiltiesisko atbildību. Starpnieka profesionālās darbības civiltiesiskās atbildības apdrošināšanas limiti un obligāti iekļaujamie riski ir noteikti Ministru kabineta 2020. gada 29.septembra noteikumos Nr. 602 “Nekustamā īpašuma darījumu starpnieka profesionālās darbības civiltiesiskās atbildības apdrošināšanas noteikumi” (turpmāk – MK Noteikumi Nr.602)  MK Noteikumi Nr.602 paredz, ka civiltiesiskās atbildības apdrošināšanas līgumu var noslēgt individuāli (attiecībā uz fizisku personu) starp vienu starpnieku un apdrošinātāju vai kolektīvi (attiecībā uz juridisku personu vai personālsabiedrību), iekļaujot tajā vienlaikus vairākus starpniekus, kuri strādā juridiskajā personā vai personālsabiedrībā. Ekonomikas ministrija ir saņēmusi civiltiesiskās atbildības apdrošināšanas polises (attiecībā uz juridisku personu vai personālsabiedrību), kurās MK noteikumi Nr.602 tiek tulkoti atšķirīgi. Proti, civiltiesiskās atbildības apdrošināšanas polisē kā apdrošinātais dažos gadījumos ir norādīta juridiskā persona, citos – fiziska persona/as.  MK Noteikumu projekts paredz precizēt MK Noteikumus Nr.602, nosakot, ka starpnieks kā juridiskā persona vai personālsabiedrība atbildības apdrošināšanas līgumu slēdz starp vienu starpnieku un apdrošinātāju vai kolektīvi, iekļaujot tajā vienlaikus vairākus starpniekus, kuri juridiskās personas vai personālsabiedrības vārdā sniedz nekustamā īpašuma darījumu starpniecības pakalpojumus. (Noteikumu 4.punkts).  MK Noteikumi Nr.602 paredz, ka minimālais starpnieka profesionālās darbības civiltiesiskās atbildības apdrošināšanas limits ir 50 000 euro gadā. Nodrošinot praktisku starpnieku reģistrēšanu, Ekonomikas ministrija ir saņēmusi starpnieku (juridiskās personas vai personālsabiedrības) civiltiesiskās atbildības apdrošināšanas polises ar dažādiem civiltiesiskās atbildības apdrošināšanas limitiem. Proti, ja juridiskās personas vai personālsabiedrības vārdā nekustamā īpašuma darījumu starpniecības pakalpojumus sniedz divas fiziskas personas, tad praksē ir saņemtas civiltiesiskās atbildības apdrošināšanas polises ar limitu 50 000 euro gadā, citā 100 000 euro gadā. Ņemot vērā minēto, MK Noteikumu projekts precizē normu, ka starpnieka (juridiskā persona vai personālsabiedrība) minimālais starpnieka profesionālās darbības civiltiesiskās atbildības apdrošināšanas limits – 50 000 euro gadā par katru fizisko personu, kura juridiskās personas vai personālsabiedrības vārdā sniedz nekustamā īpašuma darījumu starpniecības pakalpojumus (Noteikumu 6.punkts). |
| 6. | Dokumenta izstrādes laiks un plānotā virzība | Noteikumu projektu plānots izsludināt Valsts sekretāru sanāksmē 2021.gada 22.jūlijā. |
| 7. | Dokumenti | 1. Noteikumu projekts 2. Noteikumu projekta sākotnējās ietekmes novērtējuma ziņojums (anotācija) |
| 8. | Sabiedrības pārstāvju iespējas līdzdarboties | Sabiedrības pārstāvjiem ir iespējas līdzdarboties noteikumu projekta izstrādē un pilnveidošanā rakstiski sniedzot viedokli atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 7.4.1 apakšpunktam. |
| 9. | Pieteikšanās līdzdalībai | Aicinām izteikt viedokli par tiesību akta projektu, sniedzot viedokli rakstiski līdz **2021. gada 6.augustam**, informāciju nosūtot uz e-pasta adresi: [Ieva.Veisa@em.gov.lv](mailto:Ieva.Veisa@em.gov.lv) un [pasts@em.gov.lv](mailto:pasts@em.gov.lv). |
| 10. | Cita informācija | Nav |
| 11. | Atbildīgā amatpersona | Ekonomikas ministrijas Uzņēmējdarbības konkurētspējas vadošā eksperte Ieva Veisa, [Ieva.Veisa@em.gov.lv](mailto:Ieva.Veisa@em.gov.lv) |